section_heading: Flora
paragraph_text: Unutar parka se nalaze raznolika staništa, od ostataka kišne šume do skoro potpuno golih polja leda. Od nižih dijelova parka do 1.000 m na zapadu i sjeveru, na oko 3.000 ha, nalazi se, nekad svudprisutna, mješovita kišna šuma umjerenih područja. Na višim dijelovima parka nalaze se i šumarci bukvi, dok iznad 2.000 m žive samo neki lišajevi. Grmlje pokriva oko 9.500 ha, a travnjaci trsa pokrivaju velika područja (oko 150&nbsp;km²) na sjeverozapadu parka i oko planine Ruapehu, na visinama od oko 1200–1500 m. Najvišim dijalovima parka dominiraju polja šljunka i kamenja.